**LIETUVOS RYŠIŲ DARBUOTOJŲ PROFESINĖ SĄJUNGA**

**VII SUVAŽIAVIMAS**

2016 m.gegužės 27 d.

Kernavė

Lietuvos Respublikos Seimui

Lietuvos Respublikos Vyriausybei

**REZOLIUCIJA**

**DĖL DARBO UŽMOKESČIO POLITIKOS**

Lietuvos ryšių darbuotojų profesinės sąjungos suvažiavimo delegatai **konstatuoja**, kad reikalavimai darbuotojams darbo rinkoje nuolat didėja, o mokamas darbo užmokestis - neskatina jų dirbti našiau bei kūrybiškiau. Šalyje nėra darbo užmokesčio politikos. Darbo užmokestis nereglamentuotas nei valstybės sektoriuose, nei daugelyje įmonių, nėra aiškios darbo užmokesčio sistemos. Minimalų darbo užmokestį dažnai nulemia politikai, o ne ekonominiai socialiniai kriterijai. Susidaro absurdiška situacija, kai nekvalifikuoto dabuotojo darbo užmokestis artėja prie kvalifikuoto - taip iškreipiama darbo rinka. Didėja atotrūkis tarp mažiausias ir didžiausias pajamas gaunančių darbuotojų. Didinant minimalią mėnesinę algą neapmokestinamųjų pajamų dydžiai arba nekeičiami, arba padidinami neproporcingai. Darbo jėgos apmokestinimas yra vienas didžiausių Europos Sąjungoje, o kapitalo apmokestinimas – vienas mažiausių.

Lietuvos ryšių darbuotojų profesinės sąjungos VII suvažiavimo delegatai **reikalauja** , kad:

* Lietuvos Respublikos Seimas ir Vyriausybė įstatymiškai nustatytų darbo užmokesčio reguliavimo sistemą;
* minimali mėnesio alga būtų susieta su vidutiniu darbo užmoksčio augimu ar infliacijos dydžiu ir nepriklausytų nuo politikų įnorių;
* kintant minimaliai mėnesinio algai proporcingai didėtų ir neapmokestinamas pajamų dydis;
* būtų perkelta mokesčių našta nuo darbo jėgos ant kapitalo apmokestinimo;
* mažinant socialinę atskirtį ir skurdą, būtų įvesta socialinių išmokų indeksavimo sistema.

Pirmininkė Alma Smilgienė